open-index/open-wikipedia-markdown huggingface dataset:
Beironas arhiabatija

**Beironas arhiabatija** (, ) ir 1863. gadā dibināts benediktiešu klosteris Vācijas dienvidrietumos, Bādenes-Virtembergas zemē, Donavas ielejā.

Klosteri dibinājuši brāļi Mauruss un Placiduss Volteri. Saistībā ar realizēto *[[Kulturkampf]]* politiku, klosteris no 1875. līdz 1887. gadam tika slēgts, tomēr klostera brāļi tajā laikā nodibināja klosterus citur, izveidojot Beironas kongregāciju benediktiešu ordeņa ietvaros. 19. gadsimta beigās / 20. gadsimta sākumā klosterī darbojās Beironas mākslas skola. Klostera bibliotēka sastāv no vairāk nekā 400 000 grāmatām un tā ir lielākā klostera bibliotēka Vācijā.


Naturpark_Obere_Donau,_Blick_ins_Donautal_zum_Kloser_Beuron.jpg|Donavas ieleja pie Beironas klostera
Klippeneck 22.09.2006 Kloster Beuron 2.jpg|Klosteris no putna lidojuma
Beuron_Abteikirche_innen.jpg|Beironas abatijas baznīcas interjers


## Ārējās saites

*
Jugorskijšars

**Jugorskijšars** () vai **Jugras šaurums** ir jūras šaurums Ziemeļu Ledus okeānā Krievijā. Tas atdala Vaigačas salu ziemeļrietumos no Jugras pussalas dienvidaustrumos un savieno Barenca jūru un Pečoras jūru rietumos ar Karas jūru austrumos. Šaurums ir  garš un  plats, kuģojams.

Šauruma dienvidu krastā ir pamests ciems Habarova, pie abām šauruma ieejām polārstacijas — Belijnosa pie rietumu un Jugorskijšara (pamesta) — pie austrumu.

## Atsauces

## Ārējās saites

* СТРАНИЦА ПУТЕШЕСТВЕННИКА. Пролив Югорский Шар. Между Баренцевым и Карским морями. Знак Европа и Азия 
* Железнодорожная линия Воркута — Югорский Шар
Ešlijs Viljamss

**Ešlijs Viljamss** (, dzimis ) ir bijušais Velsas futbolists, spēlēja aizsarga pozīcijā, bijušais Velsas futbola izlases dalībnieks.

Velsas futbola izlases sastāvā Viljamss ir spēlējis 2016. gada Eiropas čempionātā.

## Sasniegumi
**Swansea City**

* Anglijas Līgas kauss: 2012–13

## Ārējās saites
Mojang Studios

***Mojang Studios *** (no   — “sīkrīks”) ir Zviedrijas videospēļu izstrādātājs. Tas pieder *[[Microsoft]]* videospēļu nodaļai *[[Xbox Game Studios]]*. Tā galvenais birojs atrodas Stokholmā.

## Vēsture
2009. gadā Markuss Pēšons dibināja videospēļu izstrādes studiju ar nosaukumu *Mojang Specifications*. Vēlāk uzņēmuma nosaukums tika mainīts uz *Mojang AB*.

2014. gada septembrī *[[Microsoft]]* par 2,5 miljardiem ASV dolāru iegādājās tiesības uz *[[Minecraft]]* un tās izstrādātāju ***Mojang***, tāpēc Markuss Pēšons ar vairākiem citiem izstrādātājiem aizgāja no uzņēmuma.

2020. gada 17. maijā, par godu savai 11. gadadienai *Mojang* paziņoja par pilnīgu zīmola maiņu un pārsaucās par *Mojang Studios*.

## Spēles

## Atsauces

## Ārējās saites
* Oficiālā mājaslapa
Mazās sievietes

**Mazās sievietes** var būt:

* Mazās sievietes (*Little Women*) ir 1868–69. gada Luisas Mejas Alkotas romāns.
** Mazās sievietes (1917. gada filma)
** Mazās sievietes (1918. gada filma)
** Mazās sievietes (1933. gada filma)
** Mazās sievietes (1949. gada filma)
** Mazās sievietes (1994. gada filma)
** Mazās sievietes (2018. gada filma)
** Mazās sievietes (2019. gada filma)
Eucopia

***Eucopia*** ir lofogastrīdu kārtas un Eucopiidae dzimtas augstāko vēžu ģints. Tās ir sīku vēžveidīgo pelaģiskas dziļūdens formas, kas apdzīvo batipelaģiāli. Ģintī ir 8 recentas sugas, kā arī viena izmirusi suga (*Eucopia praecursor*) no Francijas juras nogulumiem..

## Apraksts
Ķermenis neliels, ap 3—4 cm. garš. Apvalks ir plēvveidīgs, ļoti plāns un elastīgs. Karapakss ir liels, nosedz visu krūšu daļu. Tam aizmugurē dorsālajā daļā ir dziļš izgriezums, bet aizmugurējie izvirzījumi no sāniem nosedz priekšējos vēdera segmentus. Karapaksa pieres daļa ir noapaļota, bez izteikta telsona. Antenulu pamatne ir samērā resna, iekšējā vica ir ļoti maza, bet ārējā — liela. Antenas plātnīte ir liela, distālajā galā posmota. Acis ir vāji attīstītas. Mandibulārais tausteklis (palpa) ir ļoti tievs. Maksillas ar vāji attīstītu struktūru; pirmais pāris bez taustekļa, otrais pāris ar ļoti vājām kožļājamām daivām, kam ir tikai vienkārši sariņi. Žokļkājas ir ar nepilnīgi attīstītu eksopodītu, bet epipodīts ir ļoti liels.

Trīs priekšējie krūšu kāju pāri ir salīdzinoši īsi un resni, attīstīti par tvērājkājām (gnatopodiem). Nākamie trīs kāju pāri ir ļoti tievi un izstiepti ar nedaudz pagarinātu propodālo posmu, ka arī ar ļoti kustīgu gala nagu (dactylus). Pēdējais kāju pāris ir pavedienveidīgs, no ārpuses klāts ar sariņiem. Žaunas labi attīstītas, sastāv no trim divpusīgiem atzariem. Iekšējais atzars izvirzās zem vēdera. Divus pārējos sedz karapakss. Pie pēdējā kāju pāra pamatnēm žaunu nav. Perējamo somu jeb marsūpiju veido septiņi oostegītu pāri.

Vēdera segmenti gludi, sānos bez izteiktiem epimēriem. Telsons ir samēra liels, kas sašaurinās distālā virzienā. Telsona pats gals nav šķelts. Uropodu eksopodīti galā ir posmoti.

## Sistemātika
Ģintī ir 8 recentas sugas.
* Eucopia Dana, 1852
:* *Eucopia australis* Dana, 1852
:* *Eucopia crassicornis* Casanova, 1997
:* *Eucopia grimaldii* Nouvel, 1942
:* *Eucopia lingucaudaicauda* O. S. Tattersall, 1955
:* *Eucopia major* Hansen, 1910
:* *Eucopia panayensis* Bacescu, 1991
:* *Eucopia sculpticauda* Faxon, 1893
:* *Eucopia unguiculata* W.-Suhm, 1875
:* † *Eucopia praecursor* Secretan & Riou, 1986

(†) — izmirušu organismu grupa.

## Atsauces
2020. gada Kannu kinofestivāls

**73. ikgadējais [[Kannu kinofestivāls]]** ir kinofestivāls, kas norisinājās 2020. gadā.  Spaiks Lī tika izvēlēts par kinofestivāla žūrijas prezidentu. Sākotnēji festivāls tika ieplānots no 12. maija līdz 23. maijam, tomēr COVID-19 pandēmijas sakarā, festivāls no šiem datumiem tika pārcelts. Festivāla vadība 14. aprīlī paziņoja, ka festivālu nevar rīkot tā "sākotnējā formā", tādēļ tiks izvērtētas iespējas izmantot alternatīvus līdzekļus festivāla novērošanai.

Sākotnēji, festivāla vadība plānoja festivāla norisi jūnijā vai jūlijā, tomēr šī iecere tika atmesta. Marta vidū festivāla galvenā zāle tika pārvērsta par pagaidu bezpajumtnieku patversmi. Jau 2020. gada maijā tika paziņots, ka fiziski festivāls nenorisināsies,  savukārt 3. jūnijā tika apstiprināta oficiālā festivāla filmu atlase. Pirms oficiālās festivāla filmu atlases izziņošanas, Kannu kinofestivāla direktors Tjerī Fremo kādā intervijā sacīja, ka runājis ar Spaiku Lī un cer, ka 2021. gada festivālā viņš atkal būs žūrijas prezidents. Viņš arī apstiprināja, ka Lī filma *[[Da 5 Bloods]]* iecerēta kā *Netflix* atgriešanās uz sarkanā paklāja kategorijā "Ārpus konkurences".

Septembrī organizatori paziņoja, ka no 27. līdz 29. oktobrim Kruazetā notiks bezmaksas festivāls, kurā tiks demonstrētas četras oficiālās atlases filmas un īsfilmu konkurss. Arī programma *Semaine de la critique* oktobrī uzsāka savu īsfilmu atlasi internetā.

## Atsauces

## Ārējās atsauces
*
Alberts Šimens

**Alberts Šimens** (dzimis ) ir lietuviešu ekonomists un politiķis. Viņš bija Lietuvas premjerministrs trīs dienas 1991. gada janvārī (no 10. līdz 13. janvārim). Viņš pazuda 1991. gada janvāra notikumu laikā.

## Biogrāfija
A. Šimens 1972. gadā absolvēja Viļņas Universitāti ar ekonomikas grādu. No 1984. līdz 1989. gadam viņš lasīja lekcijas Viļņas Gedimina tehniskajā universitātē.

A. Šimens pievienojās *[[Sajūdis]]* kustībai un tika ievēlēts Augstākajā padomē — Atjaunošanas Seimā. 1990. gada 11. martā viņš parakstīja Lietuvas valsts atjaunošanas aktu, pasludinot Lietuvas neatkarību no Padomju Savienības. 1991. gada janvārī, kad pirmā Kazimiras Prunskienes vadītā valdība atkāpās cenu pieauguma dēļ, Šimens kļuva par gandrīz neizmainītās valdības jauno premjerministru. Tomēr Padomju armijai ienākot Viļņā un ieņemot galvenās ēkas A. Šimens pazuda. Ārkārtas sēdē Ģedimins Vagnoris pārņēma viņa funkcijas un kļuva par premjerministru. A. Šimens pēkšņi atgriezās 14. janvārī. Viņš pievienojās Ģ. Vagnora valdībai kā ekonomikas ministrs 1991. gada 30. maijā un strādāja līdz valdība atkāpās 1992. gada 22. jūlijā.

1994. gadā A. Šimens pievienojās Lietuvas Kristīgi demokrātiskajai partijai un 1996. gadā tika ievēlēts Septītajā Seimā. Viņš neveiksmīgi startēja 2004. gada Saeimas un Eiropas Parlamenta vēlēšanās pēc kurām darbojās privātajā sektorā.

A. Šimens publicējis vairākus akadēmiskos darbus par ekonomiku un monogrāfiju par ekonomikas reformām Lietuvā no 1990. līdz 1994. gadam.

## Atsauces
Igors Movels

**Igors Movels** (dzimis 1949. gada 14. septembrī Varakļānos) ir Latvijas ebreju žurnālists un politiķis, bijušais Latvijas Augstākās Padomes deputāts.

## Dzīvesgājums
Dzimis  Varakļānos. Beidzis Latvijas Valsts universitātes Filoloģijas fakultātes Žurnālistikas nodaļu.

Strādāja par Rēzeknes rajona laikraksta “Darba Karogs” korespondentu, nodaļas vadītāju, atbildīgo sekretāru (1966—1973); laikraksta “Žeļeznodorožnik Pribaltiki” korespondentu, atbildīgo sekretāru (1973—1975); laikraksta “Latvijskij morjak” nodaļas vadītāju, atbildīgo sekretāru (1975—1978); Jelgavas rajona un pilsētas laikraksta “Darba Uzvara” rūpniecības nodaļas vadītāju, galveno redaktoru (1979—1980).

No 1985. gada bijis PSKP biedrs.

Atmodas kustības laikā I. Movels bija Jelgavas laikraksta "Jelgavas Ziņotājs" redaktors. 1989. gadā iesaistījies Latvijas Tautas frontē. 1990. gadā viņu ievēlēja par Latvijas Augstākās Padomes deputātu no 81. Jelgavas vēlēšanu apgabala, 1990. gada 4. maijā I. Movels balsoja par Latvijas Republikas neatkarības atjaunošanu.

Pēc deputāta pilnvaru beigām Igors Movels bija SIA “Rumko” izpilddirektors un valdes loceklis.

## Apbalvojumi
2000. gadā I. Movelu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.

## Literatūra
* Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

## Atsauces
Bens Deiviss

**Bens Deiviss** (, dzimis ) ir Velsas futbolists, spēlē aizsarga pozīcijā, pārstāv Velsas futbola izlasi. Kopš 2014. gada Deiviss pārstāv Anglijas Premjerlīgas komandu Tottenham Hotspur F.C.

Velsas futbola izlases sastāvā Deiviss ir piedalījies 2016. gada Eiropas čempionātā.

## Sasniegumi
**Swansea City**

* Anglijas Līgas kauss: 2012—13

**Tottenham Hotspur**
* UEFA Eiropas līga: 2024—25
* UEFA Čempionu līga finālists: 2018—19
## Atsauces

## Ārējās saites
Nīls Teilors

**Nīls Teilors** (, dzimis ) ir bijušais Velsas futbolists, spēlēja aizsarga pozīcijā, pārstāvējis Velsas futbola izlasi.

Velsas futbola izlases sastāvā ir spēlējis 2016. gada Eiropas čempionātā un Lielbritānijas futbola izlases sastāvā ir piedalījies 2012. gada vasaras olimpiskajās spēlēs.

## Ārējās saites
Aliakmona

**Aliakmona** () ir 297 klometrus gara, Egejas jūrā ietekoša upe Grieķijas ziemeļos. Garākā Grieķijas upe, kas tek tikai valsts teritorijā.

Izteka no Gramosa kalniem pie Albānijas robežas. Pašā augštecē tek austrumu virzienā, pie Kastorijas pagriežas uz dienvidaustrumiem, bet pie Paliurijas - uz ziemeļaustrumiem. Pēc Verijas upe plūst pa Maķedonijas līdzenumu. Ietek Termu līcī uz rietumiem no Vardaras upes ietekas. Upes krastos atrodas Argosorestikona, Neapoli, Paliurija, Velventa, Aleksandreja.

## Ārējās saites
Pūrs

**Pūrs** var būt:

* pūrs (mērvienība) — sena beramu vielu tilpuma mērvienība, 69,5 litri, citur no 70 līdz 100 litriem;
* līgavas pūrs.

## Skatīt arī
* pūrvieta
* Pūris
Līgavas pūrs

**Līgavas pūrs** ir nauda, vērtslietas un īpašumi, kurus sievietei, stājoties laulībā, dod radinieki un citi piederīgie. Par pūru sauc arī jaunās sievas sagādāto gaidāmajai ģimenes dzīvei. Agrāk bija ierasta prakse šo krājumus pirms laulībām krāt un glabāt vienuviet, tas ir, pūra lādē. Dažādās kultūrās un pasaules vietās pūra veidošanas tradīcijas ir atšķirīgas. Viena no pūra pamatnozīmēm ir jaunās sievas aizsardzība pret vīru un viņa radiniekiem gadījumos, kad tie slikti izturas. Pūrs būtībā ir dāvana vīram un viņa ģimenei, bet šķiršanās gadījumā par pūra īpašnieci atkal kļūst sieva. Nereti pūrā ietilpst arī zeme un dārglietas, jo tas no jaunā vīra dod papildus labvēlību, kurš šo zemi un dārglietas peļņas nolūkos arīdzan var izmantot laulības laikā.

## Atsauces

## Ārējās saites
Heriss Kirklands Handasaids

**Heriss Kirklands Handasaids** (;  Skotija —  Parīze) bija Lielbritānijas šahists.

## Biogrāfija
Piedzimis Skotijā Invereskas-Miselburgas rajonā. Jaunību pavadījis Britu kolonijās Austrumāfrikā, kurās Pirmā pasaules kara sākumā dienējis kā virsnieks. Vēlāk turpinājis dienestu dzimtenē. 1915. gadā Skotijas šaha čempionātā dalījis 1.—3. vietu, taču papildu turnīrā nav ieguvis čempiona nosaukumu. 1923. gadā dalījis 1.—3. vietu Edinburgas šaha kluba čempionātā, taču atkal papildu turnīrā nav ieguvis čempiona nosaukumu. Tajā pašā gadā kopā ar Edinburgas šaha kluba komandu uzvarējis Skotijas komandu šaha čempionātā *Richardson Cup*. 1924. gadā Parīzē pārstāvējis Apvienotās Karalistes komandu neoficiālajā Pasaules šaha olimpiādē. 1926. gadā atvaļinājies no armijas un pārcēlies uz dzīvi Parīzē. Aktīvi iesaistījies Parīzes Britu šaha kluba dzīvē, kļūdams par tā pirmo prezidentu, kā arī vairākas reizes piedalījies Parīzes šaha čempionātos (1925, 1926, 1927, 1930). Miris no sirdstriekas.

## Atsauces

## Ārējās saites
Gedellē pils

**Gedellē  pils** () jeb **Grasalkoviču pils** () ir 18. gadsimta pils komplekss Ungārijas galvaspilsētas Budapeštas ziemeļaustrumu pievārtē, kas kalpojis kā viena no Austroungārijas galma rezidencēm. Ungārijas Elizabetes, dēvētas par Sisī, iemīļota pils.

Pili divkārša U burta plānā ar milzīgu parku 18. gadsimtā uzbūvēja viens no Marijas Terēzes pietuvinātajiem valstsvīriem Antals Grasalkovičs. 1841. gadā Grasalkoviču dzimta izmira, bet 1867. gadā pili iegādājās Austroungārijas galms un līdz pat 1918. gadam imperators dažus mēnešus gadā uzturējās Gedellē pilī. Starp pasaules kariem pils bija Mikloša Horti rezidence. Pēc Otrā pasaules kara pili aizņēma Padomju armija un veco ļaužu pansionāts. Pils atjaunošana iesākās 1981. gadā.

## Attēlu galerija

Grassalkovich-kastély (főépület) 2012-ben.JPG
GrassalkovichFotoThaler1.jpg|Pils kapela
Royal Palace of Gödöllő, Corridor mirror.jpg
Väike kohvik vasakus tiivas small cafe in the left wing (5053798242).jpg|Kafejnīca pilī


## Ārējās saites

* Oficiālā tīmekļa vietne
Deivids Brukss

**Deivids Brukss** (, dzimis ) ir Velsas futbolists, spēlē pussarga pozīcijā, Velsas futbola izlases dalībnieks. Kopš 2018. agada Brukss pārstāv Anglijas Premjerlīgas komandu *[[AFC Bournemouth|Bournemouth]]*.

## Ārējās saites
Džeimss Česters

**Džeimss Česters** (, dzimis ) ir Velsas bijušais futbolists, kurš spēlēja aizsarga pozīcijā un ir pārstāvējis Velsas futbola izlasi.

Velsas futbola izlases sastāvā ir piedalījies 2016. gada Eiropas čempionātā.

## Ārējās saites
Svilpotāji

**"Svilpotāji"** () ir 2019. gada Rumānijas kriminālais trilleris. Filmas režisors un scenārija autors ir Kornelju Porumbojs, galvenajā lomā filmējas Vlads Ivanovs.

Spānijas salā Gomerā ierodas policists, lai apgūtu *[[silbo gomero]]* valodu un atbrīvotu Zoltu, Bukarestē arestētu pretrunīgi vērtētu uzņēmēju.

Filmas pirmizrāde norisinājās 2019. gada 72. Kannu kinofestivāla konkursā. Tāpat filma tika izvirzīta atlasei uz 92. Kinoakadēmijas balvas kategoriju "Labākā starptautiskā spēlfilma", bet neiekļuva starp piecām nominētajām. Latvijā filmas pirmizrāde norisinājās .

## Atsauces

## Ārējās saites
Valentīns Fernandess Korija

**Valentīns Fernandess Korija** (; 1886. gads — 1954. gads) bija Argentīnas šahists.

## Biogrāfija
1920. gados bijis viens no vadošajiem Argentīnas šahistiem. Regulāri piedalījies Argentīnas šaha čempionātos, kuros labāko rezultātu sasniedzis 1923./1924. gada čempionātā, kad dalījis 2.—4. vietu. 1921./1922. gadā Montevideo dalījis 2.—5. vietu Dienvidamerikas šaha čempionātā.

Pārstāvējis Argentīnas komandu lielākajos komandu šaha turnīros:
* Pasaules šaha olimpiādē piedalījies 1928. gadā;
* neoficiālajā Pasaules šaha olimpiādē piedalījies 1924. gadā.

## Atsauces

## Ārējās saites
Sems Vokss

**Sems Vokss** (, dzimis ) ir Velsas futbolists, spēlē uzbrucēja pozīcijā, pārstāvējis Velsas futbola izlasi. Kopš 2021. gada Vokss spēlē *[[EFL League One]]* komandā *[[Wycombe Wanderers F.C.|Wycombe Wanderers]]*.

Velsas futbola izlases sastāvā ir spēlējis 2016. gada Eiropas čempionātā.

## Sasniegumi
**Wolverhampton Wanderers**

* Anglijas čempionāts: 2008—09

## Ārējās saites
Čārlzs Vrefords-Brauns

**Čārlzs Vrefords-Brauns** (;  Bristole —  Londona) bija Lielbritānijas futbolists, kriketa spēlētājs un šahists.

## Biogrāfija
1890. gados Čārlzs Vrefords-Brauns bijis dedzīgs sportists studiju laikā Oksfordas universitātē, kuras labā spēlējis gan kriketu, gan futbolu. Vēlāk viņš arī spēlēja kriketu Glosteršīrā. Kriketu spēlējuši arī Čārlza jaunākais brālis Osvalds (kritis Pirmā pasaules kara laikā 1916. gadā) un dēls Entonijs. Tomēr tieši kā futbolists Čārlzs Vrefords-Brauns ieguvis plašu atpazīstamību. Vispirms viņš spēlējis kā vārtsargs, tad pārkvalificējies par balsta aizsargu, bet vēlāk spēlējis arī kā centrālais pussargs. Futbola popularitātes pieauguma laikā kā labi nodrošināts cilvēks bijis pazīstams amatieru futbola aizstāvis. 1906. gadā Vrefords-Brauns bija viens no vadošajiem dalībniekiem kustībā, kas izveidoja Amatieru futbola aliansi Londonā, lai amatieru spēli nošķirtu no Futbola asociācijas - organizācijas, kuras darbību tolaik aizvien vairāk noteica profesionālo klubu finansiālais ieguvums. Pēc laikabiedru atmiņām Čārlzs Vrefords-Brauns bieži spēlējis pret profesionālām komandām ar dziļu kabatu savos šortos, kas bijusi piepildīta ar zelta monētām, un pēc tam, kad tika gūti vārti, iespiedis katra profesionālā vārtsarga rokās vienu no savām monētām. Čārlzs Verfords-Brauns bija sava laikmeta ievērojamākā futbola kluba *Corinthian F.C.* galvenā figūra. Kluba sastāvā viņš nospēlējis 161 spēli, gūstot 8 vārtus.

Kopš 1892. gada darbojies Anglijas Futbola asociācijas padomē, pārstāvot savus klubus un Oksfordas universitāti. No 1941. gada līdz pat savai nāvei 1951. gadā viņš bijis Anglijas Futbola asociācijas viceprezidents, kas bija asociācijas sekretāra sera Stenlija Rousa tiešā pakļautībā. Veicinājis jauno futbolistu apmācību un tālāko izglītību.

Čārlzs Vrefords-Brauns bijis arī pazīstams kā šahists. 1924. gadā Parīzē pārstāvējis Apvienotās Karalistes komandu neoficiālajā Pasaules šaha olimpiādē. 1933. gadā piedalījies arī Lielbritānijas šaha čempionātā, no kura viņam pēc divām kārtām nācies izstāties slimības dēļ, kad viņš bija uzvarējis pirmajā kārtā, bet otrajā nospēlējis neizšķirti.

## Atsauces

## Ārējās saites
* Futbolista profils vietnē englandstats.com
Benevento kauja

**Benevento kauja** () bija daļa no gvelfu un gibelīnu cīņām — izšķirošā kauja starp gvelfiem Šarla I Anžū vadībā un gibelīniem Sicīlijas karaļa Manfrēda vadībā 1266. gada 26. februārī mūsdienu Itālijas dienvidos pie Benevento pilsētas. Gibelīni kauju zaudēja, Manfrēds krita un kaujas rezultātā Itālijas dienvidi no Hoenštaufenu valdīšanas nonāca Anžū dinastijas rīcībā.

## Ārējās saites
Pūrs (mērvienība)

**Pūrs** ir 15.—16. gadsimtā Latvijā izmantota tilpuma mērvienība, parasti beramu vielu kā labības mērīšanai.

Vienā pūrā ietilpa 6 sieki jeb 54 stopi jeb 68,9 litri, labībai ap 48 kg. Mērtrauka augstums = 32 cm, diametrs = 56,5 cm.

Pastāvēja arī variācijas no 70 līdz 100 litriem (Rīgas pūrs, lauku pūrs, Vidzemes pūrs, Kurzemes pūrs).

## Atsauces
Lifija

**Lifija** (, ) ir 125 kilometrus gara upe Īrijā, kas tek caur valsts galvaspilsētu Dublinu.

Izteka pie Kipura kalna Viklovas kalnos. Iesākumā tek rietumu virzienā, prom no jūras. Pie Ņūbridžas pagriežas uz ziemeļaustrumiem, tuvojoties Dublinai, pamazām pagriežas uz austrumiem. Upē ierīkotas 3 HES. Dublinā pār upi uzcelti kopskaitā 24 tilti. Lifijas krastos atrodas Ballimorjūstasa, Kilkallena, Ņūbridža, Kleina, Selbridža, Leikslipa un Dublina.

## Ārējās saites
Bolvanskijnosa

**Fjodorova** () vai **Bolvanskijnosa** *(Болванский Нос)* ir PSRS un Krievijas vissezonas polārstacija Arktikā. Izvietojusies Vaigačas salas ziemeļos Bolvanskijnosa ragā Karas jūras krastā pie ieejas Karas Vārtu jūrasšaurumā.

## Vēsture
1947. gada oktobrī Vaigačas polārstacijai tika izveidota filiālstacija 13 km attālajā Bolvanskijnosa zemesragā. No 1950. gada Bolvanskijnosas stacija sāka darboties patstāvīgi, bet 1914. gadā dibināto Vaigačas staciju slēdza. 1983. gadā stacijai piešķīra slavenā polārpētnieka, dreifējošās stacijas Severnij poļus-1 dalībnieka, akadēmiķa Jevgeņija Fjodorova vārdu.

Stacija izvietojusies uz nelielas pussalas, ko ar Vaigačas salu savieno ap 20 m plata oļu strēle, kas augstu viļņu gadījumā pārplūst. Uz citas pussalas 2 km uz ziemeļies izvietojies iekonservēts un pamests robežsardzes postenis.

## Atsauces

## Ārējās saites
* Центр экологических исследований и туризма на мысе Болванский Нос, остров Вайгач
Jugorskijšara

**Jugorskijšara** () ir bijusī Krievijas un PSRS vissezonas polārstacija Arktikā. Izvietojusies Jugras pussalas ziemeļos Karas jūras krastā pie Jugorskijšara jūrasšauruma  no tā austrumu ieejas.

## Vēsture
Stacija izbūvēta laika posmā no 1912. līdz 1913. gadam Tirdzniecības un rūpniecības ministrijas Tirdzniecības ostu nodaļas pārraudzībā. Vienlaikus būvēta radiotelegrāfa stacija un meteostacija. Regulārie novērojumi sākti 1913. gada septembrī. Atsevišķos periodos stacijā veikta plaša zinātnisko pētījumu un novērojumu programma, tās personāls bijis līdz pat 25 cilvēkiem. 1993. gadā staciju slēdza, novērošanas programmu un iekārtas pārcēla uz Belijnosas staciju pie Jugorskijšara jūrasšauruma rietumu ieejas. No 1996. līdz 2002. gadam stacijas ēkās bija izvietots robežsardzes postenis.

## Atsauces

## Ārējās saites
* Заброшенная полярная станция "Югорский Шар"
A. Šaņavska Maskavas Tautas universitāte

thumb|300px|A. Šaņavska Maskavas Tautas universitātes galvenā ēka 1913. gadā
thumb|300px|Aizlūgums A. Šaņavska MTU ēkas pamatakmens likšanas ceremonijas laikā 1911. gadā

**A. Šaņavska Maskavas Tautas universitāte** () bija Maskavas pilsētas augstākās izglītības iestāde, kas darbojās no 1908. līdz 1920. gadam. To izveidoja pēc poļu izcelsmes Tālo Austrumu zelta raktuvju īpašnieka generāļa Alfonsa Šaņavska (1837—1905) sieva saskaņā ar viņa novēlējuma nosacījumiem. 1912. gadā uzcēla jaunu universitātes ēku (arhitekts Ilarions Ivanovs-Šics). 

Maskavas Tautas Universitātē drīkstēja studēt bez iepriekšējās izglītības apliecību uzrādīšanas, tomēr tautas universitāte pati arī nedeva beigšanas sertifikātus vai apliecības. 1911. gadā tajā pēc konflikta ar Krievijas impērijas izglītības ministriju pārnāca strādāt virkne izcilu Maskavas Universitātes profesoru. Zinātniski populārajā nodaļā varēja studēt četrus gadus bez iepriekšējās augstākās izglītības, bet akadēmiskajā nodaļā uzņēma ar jau iepriekš pabeigtu augstāko izglītību, dabaszinātņu vai humanitārās studijas ilga trīs gadus. Pie universitātes bija arī elementāro zināšanu kursi vāji sagatavotiem klausītājiem.  

Studiju maksa bija 45 rubļi gadā. Universitāti vadīja padome, kurā pusi locekļu iecēla Maskavas dome, bet otru pusi ievēlēja mācībspēki. Studiju programmas apstiprināja akadēmiskā padome.

## Likvidācija
Pēc Oktobra revolūcijas 1918. gadā A. Šaņavska MTU nacionalizēja un tā pārgāja Krievijas PFSR Izglītības TKP (*Наркомпрос*) pakļautībā. 1919.-1920. gadā to apvienoja ar Maskavas Valsts Universitātes fakultātēm, bet zinātniski populārajā nodaļā izveidoja J. Sverdlova Komunistisko universitāti, ko vēlāk pārveidoja par PSKP Centrālkomitejas Augstāko partijas skolu (*Высшая партийная школа при ЦК КПСС*). 
Pēc PSRS sabrukuma ēkā atrodas Krievijas Valsts humanitārā universitāte.   

## Latviešu studenti
* Jānis Bankavs
* Ernests Blanks
* Augusts Briedis
* Kārlis Dēķens
* Ādolfs Klīve
* Linards Laicens
* Jānis Lapiņš
* Anna Lāce
* Aleksandrs Plensners
* Pāvils Rozītis
* Ivars Smilga
* Arveds Švābe
* Dora Švīkule
* Kārlis Upītis

## Skatīt arī
* Rīgas Tautas augstskola

## Atsauces
Belijnosa

**Belijnosa** () ir Krievijas vissezonas polārstacija Arktikā. Izvietojusies Jugras pussalas ziemeļos Barenca jūras krastā pie Jugorskijšara jūrasšauruma rietumu ieejas. 

## Vēsture
Stacija dibināta 1940. gadā Habarovas ciematā 10 km no pašreizējās atrašanās vietas. Divas reizes pārvietota — 1941. gadā un 1957. gadā uz tagadējo atrašanās vietu Belijnosa zemesragā. 1993. gadā pēc Jugorskijšaras stacijas slēgšanas tās pētniecības programmas pārceltas uz Belijnosu. Kopš 2006. gada darbojas kā ģeofiziskā observatorija.

## Atsauces

## Ārējās saites
* БЕЛЫЙ НОС И ЮГОРСКИЙ ШАР 
* БЕЛЫЙ НОС, ВАЙГАЧ И БОЖЬЕ КУРЕВО
Klauss (filma)

**"Klauss"** () ir 2019. gada Spānijas Ziemassvētku animācijas filma. Filmas režisors un scenārija līdzautors ir Serdžo Pabloss, šī filma ir viņa režijas debija. Filma veidota straumēšanas servisam *[[Netflix]]*, un tā ir šī servisa pirmā pašu veidotā pilnmetrāžas animācijas filma. Galvenās lomas filmā ieskaņojuši Džeisons Švarcmans, Dž. K. Simonss, Rašida Džonsa, Vills Sasso, Neda Margrēte Laba, Serdžo Pabloss, Norms Makdonalds un Džoana Kjūseka.

Šis ir alternatīvs Ziemassvētku vecīša izcelsmes stāsts, kas atšķiras no vēsturiskā stāsta par Svēto Nikolaju, ar izdomātu darbību 19. gadsimtā, sižets stāsta par pastnieku, kas atrodas kādā ziemeļu salas pilsētā un kas draudzējas ar rotaļlietu meistaru Klausu.

Filma "Klauss" straumēšanas servisā pieejama no  un ir saņēmusi pozitīvas atsauksmes par animāciju, stāstu un tēlu ieskaņotājiem. Filma tika nominēta 92. Kinoakadēmijas balvai kategorijā "Labākā animācijas filma". Filma ieguva BAFTA kino balvu kā labākā animācijas filma.

## Atsauces

## Ārējās saites
Giljermo Garsija Gonsaless

**Giljermo Garsija Gonsaless** (;  Santaklēra —  Havana) bija Kubas starptautiskais lielmeistars šahā (1976).

## Biogrāfija
No 1970. gadu sākuma līdz pat savai pāragrajai nāvei bijis viens no vadošajiem Kubas šahistiem. Trīs reizes uzvarējis Kubas šaha čempionātos (1974, 1976, 1983).

Divas reizes piedalījies Pasaules šaha čempionāta izcīņas cikla starpzonu turnīros:
* 1979. gadā Riodežaneiro ierindojies 13. vietā;
* 1982. gadā Maskavā izcīnījis 6. vietu.

Daudzu starptautisko šaha turnīru laureāts. Divas reizes uzvarējis Hosē Raula Kapablankas memoriālos Sjenfuegosā: 1977. gadā kopā ar Oļegu Romaņišinu un 1980. gadā. 1974. gadā kopā Aleksandru Beļavski un Fridriku Oulafsonu dalījis otro vietu Laspalmasas starptautiskajā šaha turnīrā, apsteidzot Ļevu Polugajevski, Ulfu Andersonu un Bentu Larsenu (turnīrā uzvarējis Ļubomirs Ļubojevičs). 1982. gadā uzvarējis Havanā, 1983. un 1984. gadā dalījis otro vietu Bajamo, 1985. gadā Havanā dalījis otro vietu ar Eduardu Gufeldu, bet 1986. gadā dalījis pirmās vietas starptautiskos šaha turnīros Havanā un Pontevedrā.

Pārstāvējis Kubas komandu lielākajos komandu šaha turnīros:
* Pasaules šaha olimpiādēs piedalījies 7 reizes (1974, 1978-1988);
* Pasaules komandu šaha čempionātā piedalījies 1989. gadā;
* Panamerikas komandu šaha čempionātā piedalījies 1987. gadā. Komandu un individuālajā vērtējumā izcīnījis zelta medaļas.
* Pasaules studentu šaha čempionātos piedalījies 5 reizes (1969, 1972-1977). Komandu vērtējumā izcīnījis sudraba (1977) un bronzas (1976) medaļas, bet individuālajā vērtējumā zelta (1977) medaļu;
* Pasaules jauniešu šaha čempionātā U26 vecuma grupā piedalījies 1978. gadā. Komandu vērtējumā izcīnījis bronzas, bet individuālajā vērtējumā zelta medaļu.

Par panākumiem turnīros FIDE 1974. gadā viņam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.

Gājis bojā autoavārijā.

## Atsauces

## Ārējās saites
Sipaju sacelšanās

**Sipaju sacelšanās** jeb **1857. gada indiešu sacelšanās**, arī **Pirmais neatkarības karš**, bija ilgstoša un plaša sacelšanās pret Britu Austrumindijas kompāniju, kuru 1857. gada maijā mūsdienu Indijas ziemeļos, Gangas upes ielejā, aizsāka indiešu algotņi sipaji, bet vēlāk izvērsās arī pārējo iedzīvotāju vidū. Nemieri ilga līdz 1858. gada novembrim. Pēc dumpja apspiešanas tika izveidota Britu Indija.

Sipaju sacelšanās sakās , kad Merathā pret britiem dumpi uzsāka trīs sipaju pulki, kas pēc tam devās uz 64 km attālo Deli, kur guva vietējo sipaju un pilsētnieku atbalstu. Sacelšanās laikā dumpinieku armijas bija koncentrētas Laknavā un Kānpurā. Tā paša gada maijā briti uzsāka pretdarbību un atguva Deli, par jauno dumpinieku centru kļuva Auda.  krita Laknava. Tā paša gada 1. novembrī, kas tiek uzskatīts par sacelšanās beigām, Lielbritānijas karaliene Viktorija izdeva manifestu, kas vietējiem valdniekiem solīja amnestiju, kā rezultātā viņi novērsās no turpmākās piedalīšanās dumpī. Pēc tam vēl bija dažviet nelielas sacelšanās, bet britu vara tās apspieda.

## Atsauces

## Ārējās saites

* 
*
Īpašie

**"Īpašie"** () ir 2019. gada Francijas komēdija. Filmas režisori un scenārija autori ir Olivjē Nakašs un Eriks Toledano, galvenajā lomā filmējas Vinsents Kasels un Reda Katebs.

Filma ir stāsts par diviem vīriešiem, kas strādā par skolotājiem pie ar autismu slimiem bērniem un pusaudžiem.

Filmas pirmizrāde norisinājās 2019. gada Kannu kinofestivāla konkursā. Latvijā filmas pirmizrāde norisinājās .

## Atsauces

## Ārējās saites
Emersons Palmjēri

**Emersons Palmjēri** (, dzimis ) ir Brazīlijā dzimis Itālijas futbolists, spēlē aizsarga pozīcijā. Kopš 2025. gada Palmjēri pārstāv Francijas 1. līgas komandu Marseļas "Olympique".

No 2018. gada līdz 2023. gadam pārstāvējis Itālijas futbola izlasi.

## Sasniegumi
**Chelsea**

* UEFA Čempionu līga: 2020—21

* UEFA Eiropas līga: 2018—19
*UEFA Superkauss: 2021

**West Ham United**

* UEFA Eiropas konferences līga: 2022—23

**Itālija**

* Eiropas čempionāts: 2020

## Ārējās saites

## Atsauces
Jugras pussala

**Jugras pussala** () vai **Jugru pussala** ir pussala Krievijas ziemeļos, vēsturiskajā Jugras zemē starp Pečoras jūru un Karas jūru. Administratīvi ietilpst Arhangeļskas apgabala Ņencu autonomajā apvidū. Pussala reti apdzīvota, vienīgās apdzīvotās vietas ir Amdermas un Karataikas ciemati un Belijnosas polārstacija.

## Ģeogrāfija
Pussalu rietumos apskalo Barenca jūrai pieskaitītā Pečoras jūra, bet austrumos — Karas jūras Baidaratas līcis. Pussala ir Urālu kalnu sistēmas ziemeļu turpinājums, tajā iestiepjas Paihoja grēda. Reljefs galvenokārt viļņots līdzenums augstumā līdz 200 m. Daudz upju un nelielu ezeru, lielākā upe ir Lielā Oju.

Pussala atrodas tundras zonā, valda subarktiskais klimats. Janvāra vidējā temperatūra ap , jūlija — ap .

## Atsauces

## Ārējās saites
Kevins Mbabu

**Kevins Mbabu** (, dzimis ) ir Šveices futbolists, spēlē aizsarga pozīcijā, Šveices futbola izlases dalībnieks. Kopš 2024. gada Mbabu pārstāv Dānijas Superlīgas komandā *[[FC Midtjylland|Midtjylland]]*.

## Sasniegumi
**Young Boys**

* Šveices Superlīga: 2017—18, 2018—19

## Ārējās saites
Nikolo Barella

**Nikolo Barella** (, dzimis ) ir itāļu futbolists, spēlē pussarga pozīcijā, pārstāv Itālijas futbola izlasi. Kops 2020. gada Barella pārstāv Itālijas Serie A komandu Milānas "Internazionale".

## Sasniegumi

**Inter Milan**

* Serie A: 2020—21, 2023—24
* Coppa Italia: 2021—22, 2022—23
* Supercoppa Italiana: 2021, 2022, 2023
* UEFA Eiropas Līga finālists: 2019—20
* UEFA Čempionu līga finālists: 2022—23, 2024–25

**Itālija**
* UEFA Eiropas Čempionāts: 2020
* UEFA Nāciju līga trešā vieta: 2020-21, 2022—23

**Individuālie sasniegumi**
* Ballon d'Or nominants: 2021, 2023
* Premio Bulgarelli Number 8: 2019
* Serie A gada simboliskā izlase (5): 2018—19, 2019—20, 2020—21, 2021—22, 2022—23
* UEFA Eiropas Līga sezonas simboliskā izlase: 2019—20
* Serie A labākais pussargs: 2020—21, 2022—23
* Gazzetta Sports Awards gada atklājums: 2021
* Džuzepes Prisko balva: 2022

## Atsauces

## Ārējās saites
Alekss Merets

**Alekss Merets** (, dzimis ) ir itāļu futbolists, spēlē vārtsarga pozīcijā. Kopš 2018. gada Merets pārstāv Itālijas Serie A komandu ''S.S.C. Napoli'' un Itālijas futbola izlasi.

## Sasniegumi
**S.P.A.L.**

* Itālijas Serie B: 2016—17

**Napoli**
* Itālijas Serie A: 2022—23
* Coppa Italia: 2019—20

**Itālija**

* UEFA Nāciju līga trešā vieta: 2020-21, 2022—23

**Individuālie sasniegumi**

* Itālijas Serie B gada labākais vārtsargs: 2016—17

## Ārējās saites



## Atsauces
Hosrovs Harandi

**Hosrovs Harandi** (;  Teherāna —  Teherāna) bija Irānas starptautiskais meistars šahā (1975).

## Biogrāfija
No 1970. gadu sākuma līdz 1990. gadu sākumam bijis viens no vadošajiem Irānas šahistiem. Trīs reizes uzvarējis Irānas šaha čempionātos (1972, 1978, 1991). Harandi šahistu karjeru negatīvi ietekmējis šaha aizliegums Irānā no 1981. līdz 1990. gadam. 2010. gadā Beirūtā uzvarējis Āzijas senioru šaha čempionātā.

Divas reizes uzvarējis Pasaules šaha čempionāta izcīņas cikla Rietumāzijas zonas turnīros Teherānā (1975, 1978) un piedalījies starpzonu turnīros:
* 1976. gadā Manilā dalījis 18.-20. vietu;
* 1979. gadā Riodežaneiro ierindojies 15. vietā.

Pārstāvējis Irānas komandu lielākajos komandu šaha turnīros:
* Pasaules šaha olimpiādēs piedalījies 5 reizes (1970-1976, 1990);
* Āzijas valstu komandu šaha čempionātā piedalījies 1991. gadā;
* Pasaules studentu šaha čempionātā piedalījies 1972. gadā.

Par panākumiem turnīros FIDE 1975. gadā viņam piešķīrusi starptautiskā meistara (IM) nosaukumu. 2009. gadā kļuvis par FIDE vecāko treneri.

## Atsauces

## Ārējās saites
Dienvidslāvijas hokeja izlase

**Dienvidslāvijas hokeja izlase** bija komanda, kas pārstāvēja Dienvidslāviju starptautiskajās hokeja spēlēs. Komanda piecas reizes piedalījās olimpiskajās spēlēs, 1968. gadā tās noslēdzot devītajā vietā. Komandas augstākais sasniegums Pasaules čempionātos ir 1974. gadā izcīnītā 8. vieta. Komandas pastāvēšanas laikā 91% tās spēlētāju bija slovēņi.

## Rezultāti nozīmīgākajos turnīros
### Olimpiskās spēles
* 1964 — 14. vieta
* 1968 — 9. vieta
* 1972 — 11. vieta
* 1976 — 10. vieta
* 1984 — 11. vieta

## Skatīt arī
* Bosnijas un Hercegovinas hokeja izlase
* Horvātijas hokeja izlase
* Ziemeļmaķedonijas hokeja izlase
* Serbijas hokeja izlase (no 1992. līdz 2006. gadam Serbijas un Melnkalnes hokeja izlase)
* Slovēnijas hokeja izlase

## Atsauces
Viļņas pareizticīgo katedrāle

{
  "type": "ExternalData",
  "service": "geoshape",
  "ids": "Q1736161"
}

**Visšķīstākās Dievmātes debesīs uzņemšanas katedrāle** (, ) ir 14. gadsimtā uzcelta Krievu pareizticīgās baznīcas katedrāle, kas atrodas Lietuvas galvaspilsētā Viļņā. Kaut arī stipri pārbūvēta, tā ir viena no senākajām baznīcām valstī.

Baznīcu 1346. gadā uzcēla Lietuvas lielkņazs Aļģirds savas otrās sievas, Tveras kņaza meitas Julianas vajadzībām, kad Lietuvas valsts oficiāli vēl bija pagāniska. No 1419. gada baznīca ieguva katedrāles statusu. 1495. gadā tieši pirms kāzām ar Lietuvas lielkņazu Aleksandru Jagellonu dievkalpojumā baznīcā piedalījās Maskavas lielkņaza Ivana III meita Maskavas Jeļena, kas 1513. gadā tika apglabāta šajā katedrālē. Katedrāles uzturēšanu un pārbūvi atbalstīja Lietuvas lielkņazistes ietekmīgā Ostrožsku dzimta, tostarp Konstantins Ostrožskis.

Pēc Brestas ūnijas noslēgšanas 1596. gadā katedrāli 1609. gadā nodeva uniātu baznīcai un tā tika pārbūvēta. 1748. gadā pēc ugunsgrēka ēka tika pamesta un izmantota dažādām vajadzībām, bet 1785. gadā rekonstruēta baroka stilā. Vēlreiz to nopostīja Krievijas karaspēks, apspiežot Koscjuško sacelšanos 1794. gadā. 1808. gadā ēku pārdeva Viļņas Universitātei, kas šeit ierīkoja anatomikumu un bibliotēku. Janvāra sacelšanās apspiedējs, Viļņas ģenerālgubernators Mihails Miravjovs-Viļenskis ēku konfiscēja pareizticīgās baznīcas vajadzībām. No 1865. līdz 1868. gadam tā tika rekonstruēta pēc Nikolaja Čagina projekta. Baznīca darbojās arī PSRS okupācijas gados.


Dievo_Motinos_Ėmimo_į_Dangų_katedra_Vilnius_(1877).jpg
Russian_Orthodox_Church_of_The_Holy_Mother_of_God_Vilnius_(5990381200).jpg
Orthodox_Cathedral_of_the_Dormition_of_the_Theotokos_1,_Vilnius,_Lithuania_-_Diliff.jpg


## Ārējās saites
*
Ebigeila Spensere

**Ebigeila Lī Spensere** (; dzimusi  Floridā, ASV) ir amerikāņu aktrise. Karjeru 1999. gadā uzsāka filmējoties seriālā *[[All My Children]]*. Par lomu seriālā *[[Rectify]]* 2013. gadā tikusi nominēta *[[Satellite Award]]* balvai kā labākā aktrise drāmas seriālā un Kritiķu izvēles televīzijas balvu kā labākā aktrise otrā plāna lomā.

Filmējusies arī tādās filmās kā "Kovboji un citplanētieši", "Tātad... Karš!" un "Varenais no Oza zemes".

## Ārējās saites
Mamera

**Mamera** (, , ) ir 25 kilometrus gara Alzetes kreisā krasta pieteka Luksemburgā. Izteka Luksemburgas dienvidrietumos. Tek ziemeļaustrumu virzienā. Ietek Alzetē pie Meršas. Mameras krastos atrodas Kopstala un Merša.

## Ārējās saites
Renato Štefens

**Renato Štefens** (, dzimis ) ir Šveices futbolists, spēlē pussarga pozīcijā, pārstāv Šveices futbola izlasi. Kopš 2022. gada Štefens spēlē Šveices Superlīgas komandu *[[FC Lugano|Lugano]]*.

## Sasniegumi
**Basel**

* Šveices Superlīga: 2015—16, 2016—17
* Šveices kauss: 2016—17

## Ārējās saites
Silvans Vidmers

**Silvans Vidmers** (; dzimis ) ir Šveices futbolists, spēlē aizsarga pozīcijā, pārstāv Šveices futbola izlasi. Kopš 2021. gada Vidmers pārstāv Vācijas Bundeslīgas komandu ''Mainz 05''.

## Ārējās saites
Frederiks Rennovs

**Frederiks Rennovs** (, dzimis ) ir dāņu futbolists, spēlē vārtsarga pozīcijā, pārstāv Dānijas futbola izlasi. Kopš 2021. gada Rennovs spēlē Vācijas Bundeslīgas komandā ''Union Berlin''.

Dānijas futbola izlases sastāvā ir piedalījies 2018. gada FIFA Pasaules kausā.

## Sasniegumi
**Brondby**

* Dānijas kauss: 2017-18

## Ārējās saites
Lukāšs Hrādeckis

**Lukāšs Hrādeckis** (, dzimis  Bratislavā) ir slovāku izcelsmes Somijas futbolists, spēlē vārtsarga pozīcijā, pārstāv Somijas futbola izlasi. Kopš 2025. gada Hrādeckis spēlē Francijas 1. līgas komandā *[[AS Monaco FC|AS Monaco]]*.

## Sasniegumi
**Esbjerg fB**

* Dānijas 1. divīzija: 2011—12
* Dānijas kauss: 2012—13

**Eintracht Frankfurt**

* Vācijas kauss futbolā: 2017—18

**Bayer Leverkusen**
* Bundeslīga: 2023—24
* Vācijas Superkauss: 2024
**Somija**

* Baltijas kauss: 2014

**Individuālie sasniegumi**

* Dānijas Superlīgas gada labākais vārtsargs: 2013
* Somijas gada futbolists: 2016, 2017, 2018, 2021
* Somijas gada sportists: 2020

## Atsauces

## Ārējās saites
Joels Pohjanpalo

**Joels Pohjanpalo** (, dzimis ) ir somu futbolists, spēlē uzbrucēja pozīcijā, Somijas futbola izlases dalībnieks. Kopš 2025. gada Pohjanpalo pārstāv Itālijas B sērijas komandu *[[Palermo FC|Palermo]]*.

## Sasniegumi
**HJK**

* Veikkausliiga: 2012, 2013

## Ārējās saites
Amderma

**Amderma** () ir ciemats Krievijas ziemeļos, Ņencu autonomajā apvidū. Izvietojies Jugras pussalas ziemeļos Karas jūras krastā. Veido Zapoļarnija rajona municipālo veidojumu «Amdermas ciemats».

## Vēsture
Amdermas nosaukums ņencu valodā nozīmē ‘valzirgu liedags’ *(лежбище моржей)*. Apdzīvotā vieta dibināta 1933. gadā pie nesen atklātajām fluorīta raktuvēm, kurās nodarbināti lielākoties bija ieslodzītie. 1936. gadā apdzīvotajai vietai piešķīra strādnieku ciemata statusu (atcelts 2004. gadā). Pēc Otrā pasaules kara, kad PSRS tika atklātas citas, vieglāk pieejamas fluorīta atradnes, raktuves tika slēgtas, bet Amderma turpināja attīstīties kā Arktikas apgūšanas bāze. Aukstā kara laikā ciemats attīstījās kā pretgaisa aizsardzības centrs un aviācijas bāze. 1980. gadu beigās ciematā bija vairāk kā 5 tūkstoši iedzīvotāju, liela daļa no tiem — militārpersonas.

1990. gados lielākā daļa militāro un arktisko aktivitāšu tika slēgtas, iedzīvotāji pameta ciematu. Turpina darboties Amdermas lidosta (četri reisi mēnesī no Arhangeļskas un Narjanmaras), osta, termoenergocentrāle, komunālā saimniecība, pamatskola.

## Atsauces

## Ārējās saites
* Sevprostor. АМДЕРМА
Lemāna-'66: Lielais izaicinājums

**"Lemāna-'66: Lielais izaicinājums"** () ir 2019. gada ASV drāmas filma. Filmas režisors ir Džeimss Mengolds, scenārija autori Džezs Batervorts, Džons Henrijs Batervorts un Džeisons Kellers. Galvenās lomas atveido Mets Deimons un Kristians Beils, pārējās lomās: Džons Berntāls, Katrīna Balfa, Treisijs Letss, Džošs Lukass, Noa Džūps, Remo Džirone un Rejs Makinons.

Sižets seko apņēmīgai amerikāņu inženieru un dizaineru komandai, kuru vada automobiļu dizaineris Kerols Šelbijs un viņa britu šoferis Kens Mailss, kuriem Henrijs Fords II un Lī Jakoka dod uzdevumu uzbūvēt Ford GT40, jaunu sacīkšu automobili, kuram ir iespēja beidzot uzvarēt ilgstoši dominējošo ''Ferrari'' sacīkšu komandu 1966. gada Lemānas 24 stundu sacīkstēs. Filmas tapšanas sākumposmā galvenajām lomām bija izvēlēti Toms Krūzs un Breds Pits. 2018. gada februārī tika noslēgts līgums ar Mengoldu, un tajā pašā vasarā aktieru sastāvam pievienojās Deimons, Beils un pārējie. Filmēšana sākās 2018. gada jūlijā Kalifornijā un ilga nedaudz vairāk par diviem mēnešiem.

Filmas "Lemāna-'66: Lielais izaicinājums" pirmizrāde norisinājās Teluraidas kinofestivālā . ASV un Latvijas kinoteātros filmu sāka demonstrēt tā paša gada 15. novembrī. Filmas vispasaules ienākumi pārsniedz 200 miljonus ASV dolāru un tā ir saņēmusi pozitīvas kritiķu atsauksmes, sevišķi par aktierspēli un sacīkšu ainām. Nacionālā kinofilmu pārraudzīšanas padome izvēlējusies šo filmu kā vienu no desmit labākajām 2019. gada filmām. Tāpat filma ir saņēmusi četras nominācijas 92. Kinoakadēmijas balvai, tostarp arī kategorijā "Labākā filma". Beils par savu tēlojumu tika nominēts 77. Zelta globusa balvai kā labākais aktieris drāmā un 26. Ekrāna aktieru ģildes balvai kā labākais aktieris galvenajā lomā.

## Atsauces

## Ārējās saites
Indulis Ozols

**Indulis Visvaldis Ozols** (dzimis , miris ) bija latviešu ekonomists, sabiedriskais darbinieks un sporta funkcionārs. Bija Latvijas Augstākās Padomes deputāts un Latvijas basketbola savienības prezidents (1992—1995). Triju Zvaigžņu ordeņa kavalieris, saņēmis arī 1991. gada barikāžu dalībnieka piemiņas zīmi.

## Dzīvesgājums
Dzimis  Rīgā. Mācījās Rīgas 17. strādnieku jaunatnes vakara vidusskolā, studēja RPI Inženierekonomikas fakultātē. Strādāja rūpnīcā VEF, no 1969. gada Latvijas PSR Veselības aizsardzības ministrijā, kļūstot par Darba un pārvaldes zinātniskās organizācijas (DZO) centra direktoru. Piedalījās Gaiļezera slimnīcas projektēšanā un celtniecībā.

Atmodas kustības laikā I. Ozols iesaistījās Latvijas Tautas frontes Arkādijas nodaļas veidošanā. 1989. gadā viņu ievēlēja par Rīgas pilsētas tautas deputātu padomes deputātu, bet 1990. gadā par Latvijas Augstākās Padomes deputātu no 6. Rīgas vēlēšanu apgabala. 1990. gada 4. maijā Ozols nobalsoja par Latvijas Republikas neatkarības atjaunošanu. Viņš bija Augstākās padomes Balsu skaitīšanas komisijas priekšsēdētājs un Apvienotās budžeta komisijas priekšsēdētāja vietnieks.

1992. gada decembrī I. Ozolu ievēlēja par Latvijas Basketbola savienības prezidentu, ko vadīja līdz 1995. gadam.

Pēc deputāta pilnvaru beigām I. Ozols strādāja par Veselības aizsardzības ministrijas Darba organizācijas centra direktoru, vēlāk par "Rīgas modeļu nama" vadītāju. 2004. gadā bija ierosināta krimināllieta par viņa piekaušanu Ģertrūdes ielā 44.

Miris , apbedīts Cērkstes kapos, Tukuma novadā.

## Apbalvojumi
2000. gadā Ozolu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.

## Literatūra
* Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

## Atsauces
Halsaflieni hipogenijs

**Halsaflieni hipogenijs** () ir aizvēsturisks pazemes kapeņu un tempļu komplekss Maltas salas dienvidaustrumu daļā. Atklāts celtniecības darbu laikā 1902. gadā. Hipogenijs (no grieķu valodas — pazeme) izveidots pazemē vairākos stāvos, tika lietots no apmēram 4000. gada p.m.ē. līdz apmēram 2500. gadam p.m.ē. un ietvēra vismaz 7000 apbedījumu. Izrakumi kapenēs veikti sākot no atklāšanas brīža un atklātie artefakti tiek eksponēti arheoloģijas muzejā Valletā. Kapenes daļēji pieejamas apskatei. 1980. gadā tās iekļautas UNESCO pasaules mantojuma sarakstā.

## Attēlu galerija

Plan de l'hypogée de Hal Saflieni.png|Hipogenija plāns
Malta_04_Hypogeum_Hal_Saflieni.jpg
The Sleeping Lady, 2009.jpg|Senvietā atrastā figūriņa
Saflieni Paola.jpg


## Ārējās saites
* 
* 
*
Roberts Virens

**Roberts Reinholds fon Virens** (vācu: *Robert Reinhold von Wirén*, krievu: *Роберт Николаевич Вирен*, 1857–1917) bija vācbaltiešu izcelsmes Krievijas Impērijas jūras kara flotes admirālis, kurš bija viens no galvenajiem Krievijas-Japānas kara komandieriem. Kaujās par Portartūras cietoksni viņš pierādīja sevi kā ļoti spējīgu, striktu un disciplinētu komandieri.

Pēc atgriešanās no japāņu gūsta kontradmirālis Virens kļuva par Melnās jūras flotes virspavēlnieku un Kronštates ostas komandantu.
Vēlāk piedalījās Pirmajā pasaules karā, taču, kad sākās 1917. gada Februāra revolūcija, viņš bija viens virsniekiem, kurus nemieru laikā Kronštatē ar bajonetēm nodūra boļševiku atbalstītāji. Viņu apglabāja Kronštates luterāņu kapsētā, taču mūsdienās viņa kapavieta ir pazudusi.

## Atsauces

## Ārējās saites
* Роберт Николаевич Вирен на сайте «Хронос»
* Вирен Роберт Николаевич
* ВИРЕН Роберт Николаевич (1856—1917).
Luiss Markoss Bronšteins

**Luiss Markoss Bronšteins** (;  Kordova —  Buenosairesa) bija Argentīnas starptautiskais meistars šahā (1978).

## Biogrāfija
1970. un 1980. gados bijis viens no vadošajiem Argentīnas šahistiem. No 1966. līdz 2003. gadam regulāri piedalījies Argentīnas šaha čempionātos, kuros lielāko panākumu guvis 1982. gadā, kad dalījis 1.-5. vietu, taču papildu turnīrā palicis 4. vietā.

Piedalījies Pasaules šaha čempionāta izcīņas cikla starpzonu turnīrā 1979. gadā Riodežaneiro, kurā ierindojies 16. vietā.

Pārstāvējis Argentīnas komandu Pasaules šaha olimpiādēs, kurās piedalījies 3 reizes (1976-1978, 1982). 1976. gadā izcīnījis individuālo bronzas medaļu.

Par panākumiem turnīros FIDE 1978. gadā viņam piešķīrusi starptautiskā meistara (IM) nosaukumu.

## Atsauces

## Ārējās saites
Kosovas olimpisko medaļnieku uzskaitījums

Šajā uzskaitījumā apkopoti **[[Kosova]]s sportisti, kas [[olimpiskās spēles|olimpiskajās spēlēs]] ir izcīnījuši medaļas**.

Līdz šim Kosova olimpiskajās spēlēs ir izcīnījusi četras medaļas, trīs zelta medaļas un vienu sudraba medaļu. Vienu no šīm medaļām izcīnījusi džudiste Majlinda Kelmendi.

## Sportistu uzskaitījums

[200px|thumb|[Majlinda Kelmendi ir vienīgā Kosovas sportiste, kura pašlaik ir izcīnījusi olimpisko medaļu]]
*Iekļauti tie sportisti, kas [[Olimpiskās spēles|Olimpiskajās spēlēs]] piedalījušies un izcīnījuši medaļas, pārstāvot Kosovu. Sportisti sakārtoti alfabētiskā secībā pēc uzvārda.*

## Olimpiskie medaļnieki (citu valstu sastāvā)
*Šajā sadaļā iekļauti tie Kosovas/kosoviešu izcelsmes sportisti, kas Olimpiskajās spēlēs ir ieguvuši olimpiskās medaļas, pārstāvot kādu citu valsti. Sportisti sakārtoti alfabētiskā secībā pēc uzvārda.*

## Skatīt arī
* Kosova olimpiskajās spēlēs
* Kosovas karognesēji olimpiskajās spēlēs

## Ārējās saites
* 
* 
*